**מניעת הריון חלק ב- הוצאת זרע לבטלה**

תלמוד בבלי מסכת יבמות דף יב עמוד ב
שלש נשים משמשות במוך: קטנה, מעוברת, ומניקה; קטנה - שמא תתעבר ושמא תמות, מעוברת - שמא תעשה עוברה סנדל, מניקה - שמא תגמול בנה וימות; ואיזו היא קטנה? מבת י"א שנה ויום אחד עד י"ב שנה ויום אחד, פחות מכאן ויתר על כן - משמשת כדרכה והולכת, דברי ר"מ; וחכ"א: אחת זו ואחת זו - משמשת כדרכה והולכת, ומן השמים ירחמו, משום שנאמר: שומר פתאים ה'.

רש"י מסכת יבמות דף יב עמוד ב
משמשות במוך - מותרות לתת מוך במקום תשמיש כשהן משמשות כדי שלא יתעברו.

תוספות מסכת כתובות דף לט עמוד א
ולר"י נראה לקיים פי' הקונט' דבריש נדה (דף ג.) משמע שהמוך הוא במעיה כל שעה והוי כמשמש על האבנים ועל העצים ולא דמי למשמש קטנה ואילונית ועוד אפילו היתה נותנת מוך אחר תשמיש אסורה דאף על פי שאינה מצווה על פריה ורביה מ"מ אסורה היא להשחית זרע

חידושי הריטב"א מסכת כתובות דף לט עמוד א
דאע"ג דלגבי דידיה שרינן לבעול בעילה שאין בה זרע כגון קטנה או מעוברת או זקנה או עקרה ולא חשיב השחתת זרע, שאני איהו משום מצות עונה, ועוד דהוי דרך תשמיש, אבל להשחית זרע הראוי להוליד ולאבדו במוך אסור אפילו לדידה ואפילו היה המוך מונח בשעת תשמיש, כל זה למדנו מדברי רבינו ז"ל

תוספות מסכת יבמות דף יב עמוד ב
שלש נשים משמשות במוך - פי' הקונטרס מותר לשמש במוך אבל שאר נשים אסור משום השחתת זרע אף על גב דלא מיפקדה אפריה ורביה... ור"ת אומר דלפני תשמיש ודאי אסור ליתן שם מוך דאין דרך תשמיש בכך והרי הוא כמטיל זרע על העצים ועל האבנים כשמטיל על המוך אבל אם נותנת מוך אחר תשמיש אין נראה לאסור דהאי גברא כי אורחיה משמש מידי דהוה אקטנה ואילונית דלא איתסרו בתשמיש משום דלאו בנות בנים נינהו והאשה שנותנת אח"כ מוך לא הוזהרה אהשחתת זרע כיון דלא מיפקדה אפריה ורביה ומשמשות במוך דקתני הכא היינו צריכות לשמש במוך.

פתחי תשובה אבן העזר סימן כג
עיין בתשו' חמדת שלמה סי' מ"ו על דבר אשה אחת אשר הרופאים פה אחד גזרו ואמרו שאם תתעבר תהיה מסוכנת מאד וח"ו יארע לה מהעיבור סכנת מות אם מותרת לשמש במוך לפני תשמיש וכתב לפלפל בסוגי' דג' נשים משמשות במוך והעלה דא"צ לגרשה בשביל זה אף על גב דצריכה לתת מוך קודם תשמי' דאעפ"כ לא הוי בגדר השחתת זרע כיון דהוא דרך תשמיש וא"א לו לשמש עמה בדרך אחר מפני הסכנה ע"ש. אולם בתשו' חתם סופר חיו"ד סי' קע"ב שאלה כזו ממש ומסיק לדינה דלתת מוך בשעת תשמיש ודאי דאין להתיר אך אחר תשמיש אפשר דיש להקל רק שיהא ברשות הבעל ורצונו אבל אין לה רשות להשחית זרעו בלי רצונו אפי' כבר קיים פ"ו... ועיין בתשו' רבינו עקיבא איגר ז"ל חי"ד סי' ע"א מחמיר מאד בזה ודעתו דאין להתיר אף אחר תשמיש אך בסי' ע"ב שם חזר והסכים להרב השואל להתיר לעשות במוך אחר תשמי' כסדר בדיקות' בחורין ובסדקין עד מקום שהשמ' דש אולם לדחוק המוך הרבה י"ל דאסור.

שו"ת אגרות משה אבן העזר חלק א סימן סג
ולכן מכל המבואר נלע"ד להתיר בלי שום פקפוק לאשה בסכנה לה להתעבר לשמש במוך שבעת /בשעת/ התשמיש ולסמוך על כל הפוסקים נגד דעת ר"ת שבתוס' כיון שהוא שעת הדחק ומקום עגון כזה.

שו"ת ציץ אליעזר חלק ט סימן נא - קונ' רפואה במשפחה פרק ב
ובאמת מצינו לו להגאון המהרש"ם ז"ל במקו"א בתשובותיו בח"א סימן נ"ח שכתב במפורש כזאת גם בנוגע לגומי ע"פ הרחם, דאחרי שמבאר השיטות בדינא דמוך וכותב דבמקום פ"נ =פקוח נפש= כדאי הם רש"ל ורדב"ז לסמוך עליהם, מוסיף תבלין על כך וכותב וז"ל: ובפרט לפ"מ ששמעתי שבזה"ז נותנים הרופאים לנשים כאלה כמין כיסוי של גומיע /גומי/ דק ונקרא בלשונם פעסאר שמכסין בו פי האם והוא המקור מסביב שלא יקלוט הזרע וא"כ התשמיש כמו בשאר נשים אלא דכמו דבמעוברת סגור פי המקור כן ה"נ בזה ואינו דומה כלל למשמשת במוך דהוי כמשליך זרעו על המוך משא"כ בנ"ד ויש לפרש דכ"ע מודו להקל במקום סכנה עיין שם. הרי דהמהרש"ם כתב ג"כ בכנ"ל דבכה"ג של סתימת פי הרחם קיל הרבה יותר ושי"ל שכו"ע יודו להקל בכגון דא במקום סכנה בהיות והתשמיש הוא כמו שאר נשים אלא דומה זה כמו מעוברת שסגור פי המקור.

שו"ת אגרות משה אבן העזר חלק א סימן סג
והנה לשיטת הר"י ודעימיה שבמוך הוא כעל העצים ואבנים ומ"מ התירו כיון שהוא לצורך מצות עונה אין זה לבטלה יש מקום להתיר אף בכיסים שלובש האיש קודם התשמיש דנהי שהוא כעל עצים ואבנים מ"מ כיון שמקיים בזה מצות עונה הוא לצורך באשה שיש בה סכנה להתעבר ולא לבטלה ומותר כמו במוך. אבל לשיטה הב' שהיתר מוך הוא משום שהוא דרך תשמיש מסתבר שאסור לשמש בכיסים אלו דהוא ודאי כעל עצים ואבנים וזה לא הותר לשיטה זו. וראיתי באחיזער /באחיעזר/ להגאון רח"ע זצ"ל שגם בהכיסים שלובש האיש מחשיב דרך תשמיש ומתיר במקום סכנה אף שהוא הזכיר רק שיטה זו להיתר ולא מסתבר זה כלל.

שו"ת ציץ אליעזר חלק ט סימן נא - קונ' רפואה במשפחה פרק ב
מובן שצריכים שיקול דעת גדול עד מאד כדי להחליט על התרת השימוש באופן הנ"ז של לבישת כיס על האבר, וכן חקירה מרובה מפי כמה רופאים מומחים אם אמנם הסכנה גדולה ויש פחד מבוסס שאמצעי מניעה אחרים לא יועילו, אז רק אז יש מקום לדון להתיר אם הבעל כבר קיים פו"ר, [דכמה מגדולי הפוסקים מהמתירים במוך קו"ת ג"כ מצריכים בשם התנאי דקיים פו"ר] או במקרה אחר נדיר ביותר ולזמן קצוב, וכולי האי ואולי.

שו"ת ציץ אליעזר חלק ט סימן נא - קונ' רפואה במשפחה פרק ב
בכמה מספרי האחרונים ראיתי שרוצים לבנות שלא להתחשב בדברי הרופאים בזה על יסוד מקרים שקרו שאסרו על האשה גלל מחלתה להכנס להריון ולא שמעו לקולם והאשה הרה וגם ילדה ולא הזיק לה (עיין לדוגמא בשו"ת בית ישראל (לנדא) חאה"ע סימן קס"ד ושו"ת יגל יעקב חיו"ד סימן ס"ו ע"ש). ולפענ"ד אין בזה כדי סמיכה, ולפי ההלכה יש לומר בכגון דא דמקרים כאלה או שמעשה נסים היו ואין למדין מהם. או שקרה שהרופאים טעו בקביעותם במקרים ההמה ואין זאת אומרת שאין לשמוע להם דחמירא סכנתא מאיסורא וע"פ רוב אם מומחים ונאמנים המה קולעים אל המטרה בחות דעתם ובפרט כשמחליטים על כך אחרי מיבחנים מוחשיים כעשיית צילומים וכדו'. ויפה העלה על כגון דא בשו"ת באר משה (דאנשעווסקי) חאה"ע סימן י"ב דאם לפי אמירת רופא מומחה היא בחשש סכנת נפשות אם תתעבר ותלד. ודאי שאין רשאי בעלה לעכב ע"ז ולא עוד אלא שאין בעלה רשאי לשמש עמה כל עוד שלא לקחה רפואות פן יגרום לה סכנת נפש כשתתעבר עיין שם. וכאמור, צריכים אבל לחזר לקבל חו"ד על כך מרופא מומחה הגון ונאמן למסורת אבות.

שו"ת ציץ אליעזר חלק ט סימן נא - קונ' רפואה במשפחה פרק ב
אולם נקיטת הפעולות צריכות להעשות בדרך של הקל קל תחילה כל שאין עיכוב מבחינה רפואית ליעילות הפעולה, או בריאותית. והמה:
להשתמש בתרופה שאינה משחיתה הזרע ופעולתה היא רק למנוע מגע זרע הבעל עם זרע האשה.
שימוש במוך וכדומה לאחר תשמיש כדי לקלוט הזרע, או עשיית זילוף וכל הדומה לזה.
כיסוי פי הרחם בגומי שלא יכנס בו הזרע ואם היעילות אינה בטוחה דיש לחוש לתזוזה אפשר להתיר גם על ידי תפירת הרחם.
לשים אבקה, כדורים, פתילות, משחה, וכדומה, קודם תשמיש שישחית הזרע.
לשמש במוך או ראבער וכדומה שינתן באותו מקום קודם תשמיש.
לשים טבעת לתוך הרחם שתפקידה פעולת מניעת הריון לאחר החיבור הביציה של האשה עם זרע הבעל.
להלביש כיס - נרתיק על אבר הבעל, ורק באופן זמני ולזמן קצוב.
גם במקום שהסכנה להריון אינה ברורה וקיים רק חשש סכנה לכך אף על פי שהחשש אינו גדול מכל מקום סוברים ג"כ הרבה מהפוסקים שיש להתיר משום כך השימוש בדרכים האמורים לעיל.

שו"ת ציץ אליעזר חלק י סימן כה פרק י
והנה מתברר כי הרופאים מעדיפים דוקא להשתמש בשימת טבעת כשיש צורך למניעת הריונה של האשה ומטעמים רפואיים, ואף על פי שזה גורם גם מכאובים שונים לאשה, כי בדרך זאת בטוחים שהאשה לא תכנס להריון, והכדורים גורמים כמה פעמים לסיבוכים כשהאשה סובלת מאיזה מחלה שהיא. ולכן חשוב מאד להעתיק בזה מכתב שקבלתי מרופא חרדי מפורסם ובר אוריאן מארה"ב ד"ר ד, ה, נ"י מה שכותב לי בו הן על אודות הכדורים והן על שימת הטבעת. וז"ל: בנוגע לשאלה העדינה של מניעת ההריון, הפליא כת"ר להוסיף בירור על אף חבילות השו"ת והשקו"ט בענין זה בפרט באוצה"פ. בודאי שהכדורים הם יותר מקובלים עפ"י הדין (חששותיו של הגר"מ פיינשטיין נ"י אינם של ממש עם כמה כדורים חדשים) ראשית אינם עושים כלום ואינם מפסידים לזרע הבעל, שנית באמת אינם פועלים באופן ישר על זרע האם, ופעולתם היא שעל ידם נמצאת האשה במצב קרוב למצב העיבור שאז אין כותלי הרחם מקבלים עוד את זרעה אפילו אם כבר קלט והתחבר לזרע הבעל. אפילו הפתילים החדשים של ניילון ופלסטיק ומתכת שנותנים בצואר הרחם אינם מפסידים את זרע הבעל ולא של האשה, רק שבאופן שאינו ברור היטב עדיין, אין כותלי הרחם מקבלים את הזרע שלה אפילו אם כבר נתחבר לזרעו וכנ"ל, ובודאי ששני אופנים אלה היותר מקובלים במקום שיש היתר עכ"ד הרופא. ואם ככה הרי נשתנית ההלכה בזה, ונהפוך הוא, שיש לתת עדיפות לשימת הטבעת (הנקראת בפי הרופאים בשם פתילה) על פעולת כיסוי פי הרחם וכו' וגם יש להתיר זאת בודאי אפי' במקום שהחשש לסכנה איננו כ"כ גדול, ואפילו במקום סבל רב של מחלה בלבד, ואולי גם קושי הריון לאשה גלל מחלתה ורפיון מצב בריאות ובדומה שכתבתי בספרי שם בנוגע ללקיחת כדורים, והוא בהיות שמתברר (בהנחה שהרופא הנ"ז שהוא יר"ש לא כתב דבר המוטל בספק עדנה) שהכדורים כן גם שימת הטבעת, אינה גורמת להפסדת זרע לא של הבעל ולא של האשה, וכל פעולתו הוא שמשפיע באיזה דרך שהיא שכותלי בית רחמה אינם מקבלים את הזרע שלה אפילו אם כבר נתחבר לזרעו של הבעל, בדומה לאשה בהריונה שאין כותלי רחמה מקבלים עוד את זרעה אפילו אם כבר קלט והתחבר לזרע הבעל. כן פותח לנו הרופא הנ"ל שער גם ללקיחת הכדורים בבשרו שלפי ההתפתחות אין מקום יותר לחששותיו של הגר"מ פיינשטיין שליט"א עם קיחתם אשר הזכרתי מהם בספרי שם. וגם מבהיר לנו מה הן פעולותיהם והשפעתם למניעת ההריון, באופן שאין חשש כלל לפן ואולי גורמים להשחתת הזרע של הבעל או של האשה.